เรื่องร้องเรียน (ถนน,น้ำท่วม,ร้องเรียน,ท่อระบายน้ำ,ต้นไม้) วันที่ 2023-09-05 02:51:08 — แขวงลาดพร้าว เขตลาดพร้าว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034899 

ขอให้แก้ไขปัญหา กรณีได้รับความเดือดร้อนจากการปลูกต้นไม้ของร้านก๋วยเตี๋ยวเนื้อ ชื่อ ..... บริเวณถนนเสนานิคม 1 ที่เชื่อมต่อกับถนนเกษตรนวมินทร์ได้ เขตลาดพร้าว กรุงเทพมหานคร จุดสังเกต ถ้าเดินทางจากถนนเกษตรนวมินทร์ จะห่างจากร้านดังกล่าวเป็นระยะทางประมาณ 1 กิโลเมตร โดยร้านอยู่ภายในซอยเสนานิคม 1 เนื่องจากผู้ร้องแจ้งว่าต้นไม้ (ไม่ทราบชนิด) ของร้านดังกล่าว มีความสูงประมาณ 5 เมตร ที่ปลูกอยู่บริเวณภายในร้าน ไม่มีการดูแล หรือตัดต้นไม้ (บันทึกตามผู้ร้องแจ้ง) ซึ่งต้นไม้ดังกล่าวได้ปกคลุมมาที่บริเวณถนนสาธารณะ โดยผู้ร้องแจ้งว่าทั้งกิ่งไม้ และใบไม้นั้นหล่นลงสู่ท่อระบายน้ำ ส่งผลให้ท่อระบายน้ำอุดตัน ทำให้เกิดน้ำท่วม และต้องเสียงบประมาณในการลอกท่อ เห็นว่าควรต้องตัดต้นไม้ให้เรียบร้อย ให้อยู่ภายในบริเวณบ้านของร้านก๋วยเตี๋ยว ไม่ให้รุกล้ำบริเวณถนนสาธารณะ ซึ่งพบเห็นและประสบปัญหาเป็นระยะเวลาประมาณ 10 ปีแล้ว จนถึงปัจจุบัน (วันที่ 3 กันยายน 2566) เบื้องต้นเคยแจ้งเรื่องไปที่กรุงเทพมหานคร แต่ไม่มีการดำเนินการใดๆ จึงประสงค์ให้กรุงเทพมหานคร หรือทางเขตลาดพร้าว รวมถึงหน่วยงานที่เกี่ยวข้องแก้ไขปัญหาดังกล่าวต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata